Document ID: 31988R3140

*****
ΚΑΝΟΝΙΣΜΟΣ (ΕΟΚ) αριθ. 3140/88 ΤΗΣ ΕΠΙΤΡΟΠΗΣ
της 12ης Οκτωβρίου 1988
για τον καθορισμό των κατωφλίων παρεμβάσεως για τα πορτοκάλια satsumas, τις κλημεντίνες και τα μανταρίνια για την περίοδο 1988/89
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 2238/88 (2), και ιδίως το άρθρο 16α παράγραφος 5,
Εκτιμώντας:
ότι το άρθρο 16α του κανονισμού (ΕΟΚ) αριθ. 1035/72 καθορίζει για τα πορτοκάλια satsumas, τις κλημεντίνες και τα μανταρίνια τα κριτήρια καθορισμού των κατωφλίων παρέμβασης για την Κοινότητα με τη σύνθεσή της στις 31 Δεκεμβρίου 1985· ότι εναπόκειται στην Επιτροπή να καθορίσει για καθένα από τα εν λόγω προϊόντα το κατώφλιο παρέμβασης εφαρμόζοντας στη μέση παραγωγή, που προορίζεται για την κατανάλωση των πέντε τελευταίων ετών για τις οποίες υπάρχουν διαθέσιμα στοιχεία, το ποσοστό που καθορίζεται στην παράγραφο 2 του εν λόγω άρθρου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1988/89, το κατώφλιο παρέμβασης για τα πορτοκάλια satsumas, τις κλημεντίνες και τα μανταρίνια καθορίζονται οι κατωτέρω ποσότητες:
- πορτοκάλια satsumas: 270 τόνοι,
- κλημεντίνες: 23 650 τόνοι,
- μανταρίνια: 148 299 τόνοι.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Οκτωβρίου 1988.

Labels: 17
6